Document ID: 32006D0717

KOMMISSIONENS BESLUTNING
af 4. september 2006
om fastsættelse af kode og standardregler for overførsel i maskinlæsbar form af resultater fra basisundersøgelser af vinarealerne
(meddelt under nummer K(2006) 3881)
(kodificeret udgave)
(2006/717/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det europæiske Fællesskab,
under henvisning til Rådets forordning (EØF) nr. 357/79 af 5. februar 1979 om statistiske undersøgelser vedrørende vinarealerne (1), særlig artikel 4, stk. 2 og 4 og artikel 6, stk. 7, og
ud fra følgende betragtninger:
(1)
Kommissionens beslutning 79/491/EØF af 17. maj 1979 om fastsættelse af kode og standardregler for overførsel i maskinlæsbar form af resultater fra basisundersøgelser af vinarealerne (2), er blevet ændret væsentligt ved flere lejligheder (3). Beslutningen bør af klarheds- og rationaliseringshensyn kodificeres.
(2)
I henhold til forordning (EØF) nr. 357/79 skal medlemsstaterne meddele Kommissionen resultaterne af basisundersøgelserne vedrørende vinarealerne opdelt efter geografiske enheder og i overensstemmelse med et tabelprogram. Tabelprogrammet fastsættes efter den i forordningens artikel 8 angivne fremgangsmåde, dvs. ved en kommissionsbeslutning efter udtalelse fra Den Stående Landbrugsstatistiske Komité.
(3)
De medlemsstater, som anvender edb til behandling af undersøgelsesresultaterne, skal meddele Kommissionen undersøgelsesresultaterne i maskinlæsbar form. Koderne for indberetning af undersøgelsesresultaterne fastsættes efter den i artikel 8 i forordning (EØF) nr. 357/79 fastsatte fremgangsmåde.
(4)
De i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
De medlemsstater, der EDB-behandler resultaterne af undersøgelsen, skal anvende magnetbånd til fremsendelse i maskinlæsbar form af de oplysninger, der er nævnt i artikel 2 i forordning (EØF) nr. 357/79.
Artikel 2
Kode og standardregler for overførsel på magnetbånd af de i artikel 2 i forordning (EØF) nr. 357/79 nævnte oplysninger skal være i overensstemmelse med den beskrivelse, der er indeholdt i bilag I til III til denne beslutning.
Artikel 3
Beslutning 79/491/EØF ophæves.
Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag V.
Artikel 4
Denne beslutning er rettet til medlemsstaterne.
Udfærdiget i Bruxelles, den 4. september 2006.

Labels: 12
15
6